Diari Oficial de la Generalitat Valenciana


Sumari del DOGV 6204, del 11-02-2010 (2010/1072)

RESOLUCIÓ de 3 de desembre de 2009, de la Direcció General d'Energia, per la qual s'atorga autorització administrativa i aprovació dels projectes d'execució i addenda per a la construcció de la xarxa de distribució de gas natural en determinades zones urbanes en el terme municipal d'Utiel, en favor de Gas Natural Cegás, SA. Expedient número CBREDE 2004/14/46, CBREDE 2006/41/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6204

Data del DOGV
:   11-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1072


Data del document
:   03-12-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 3 de desembre de 2009, de la Direcció General d'Energia, per la qual s'atorga autorització administrativa i aprovació dels projectes d'execució i addenda per a la construcció de la xarxa de distribució de gas natural en determinades zones urbanes en el terme municipal d'Utiel, en favor de Gas Natural Cegás, SA. Expedient número CBREDE 2004/14/46, CBREDE 2006/41/46. [2010/1072]  
Vist l'escrit presentat per Gas Natural Cegás, SA, de 24 de maig de 2004, davant del Servici Territorial d'Energia de València de la Conselleria d'Infraestructures i Transport, junt amb el projecte i la documentació complementària per a la distribució de gas natural en el terme municipal d'Utiel, firmat pel tècnic competent i visat pel col·legi oficial corresponent de 2 d'abril de 2004, perquè li siga atorgada autorització administrativa i aprovació del projecte d'execució per a la distribució de gas natural en el municipi d'Utiel, província de València. (CBREDE/2004/14/46).  
Vist que va ser realitzada la informació pública, a què fa referència la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris El Mundo i ABC el dia 30 de desembre de 2004, en el Butlletí Oficial de la Província de València de 29 de desembre de 2004 i en el Diari Oficial de la Comunitat Valenciana de 19 de gener de 2005, així com en el tauler d'anuncis de l'Ajuntament d'Utiel.  
D'acord amb la documentació que està en l'expedient, no s'han presentat al·legacions a la petició.  
Vist que sol·licitat per part del Servici Territorial d'Energia un informe a l'Ajuntament d'Utiel, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA, no figura en l'expedient la remissió de l'informe sol·licitat, a pesar de la reiteració efectuada pel referit Servici Territorial.  
Vist que, de conformitat amb el que establixen els articles 80 i 98 del Reial Decret 1434/2002, es va remetre la separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats.  
D'acord amb la documentació que esta en l'expedient, concretament a:  
- Gas Natural Distribución, SDG, SA, que manifesta la seua conformitat amb la ubicació del punt de lliurament a què es fa menció en la documentació aportada.  
- Conselleria d'Infraestructures i Transport. Servici Territorial de Carreteres, que informa que la carretera afectada és de titularitat de l'Ajuntament d'Utiel, al qual s'ha remés la sol·licitud i la documentació rebuda.  
- Diputació de València. Àrea de Carreteres, per afecció a la carretera CV-470, Utiel a Mira per Camporrobles, que informa desfavorablement ja que el traçat proposat no definix si les canalitzacions discorreran per la vorera o per la plataforma de la carretera, i s'haurà de presentar la documentació requerida en el mencionat informe.  
Traslladats els anteriors informes a l'empresa sol·licitant, va manifestar la conformitat amb els dos primers i va presentar la documentació sol·licitada per la Diputació de València, que va ser novament traslladada al mencionat organisme, sense que figure en l'expedient contestació a l'efecte.  
Vist l'escrit presentat per Gas Natural Cegás, SA, de 21 de juny de 2006, davant del Servici Territorial d'Energia de València, junt amb el projecte d'execució firmat pel tècnic competent i visat pel col·legi oficial corresponent d 31 de maig de 2005, perquè li siga atorgada autorització administrativa i aprovació del projecte d'execució per a la distribució de gas natural en els sectors S-3 i P-3 del municipi d'Utiel, província de València. (CBREDE/2006/41/46)  
Vist que va ser realitzada la informació pública, a què fa referència la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), i consta en l'expedient la seua publicació en el Butlletí Oficial de la Província de València de 30 de desembre de 2006 i en el Diari Oficial de la Comunitat Valenciana d'11 de desembre de 2006.  
D'acord amb la documentació que està en l'expedient, no s'han presentat al·legacions a la petició.  
Vist que sol·licitat per part del Servici Territorial d'Energia un informe a l'Ajuntament d'Utiel, de conformitat amb l'article 80 del Reial Decret 1434/2002 de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA, figura en l'expedient com a condicions remeses pel referit ajuntament la prèvia obtenció de la llicència municipal corresponent, i aprovar les especificacions tècniques proposades.  
Vist que, de conformitat amb el que establixen els articles 80 i 98 del Reial Decret 1434/2002, es va remetre la separata del projecte, que conté, les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats.  
D'acord amb la documentació que està en l'expedient, concretament a:  
- Confederació Hidrogràfica del Xúquer, per encreuaments del llit públic (riu Magre) per mitjà de conducció de gas natural, ancorada al pont del carrer Héroes del Tollo, en el terme municipal d'Utiel, i s'ha remés al referit organisme autorització de la instal·lació amb les condicions que s'hi inclouen.  
- Gas Natural Distribución, SDG, SA, no s'ha remés l'informe sol·licitat, a pesar de la reiteració efectuada pel Servici Territorial.  
- Diputació de València. Àrea de Carreteres, que remet l'informe del Servici de Conservació i Explotació, en el qual manifesta no haver-hi inconvenient per a la legalització del traçat de la canalització, després de l'obtenció prèvia dels corresponents permisos amb anterioritat a la seua execució.  
Traslladats els informes contestats a l'empresa sol·licitant, va manifestar la conformitat amb estos.  
Vist que com a precedents de la present resolució figuren les següents:  
- Resolució de 22 d'octubre de 1996, de la Conselleria d'Indústria i Comerç, sobre la concessió administrativa a Repsol Butano, SA, per a la prestació del servici públic de subministrament i distribució per canalització de combustibles gasosos de la 2ª i 3ª família en la localitat d'Utiel (València), per a usos domèstics, comercials i xicotetes indústries.  
- Resolució 24 d'octubre de 2003, del Servici Territorial d'Indústria de la Conselleria d'Indústria, Comerç i Turisme, per la qual s'autoritza a l'empresa Repsol Butano, SA, l'execució material de la instal·lació corresponent al projecte de les instal·lacions d'emmagatzemament i distribució de GLP en el terme municipal d'Utiel des del centre d'emmagatzemament existent en el Polígono Residencial la Celadilla (CBREDE/1997/41).  
- Resolució de la Direcció General d'Energia de 2 de desembre de 2004 per la qual s'atorga a Gas Natural SDG, SA, autorització administrativa per a la construcció de les instal·lacions corresponents al gasoducte denominat: Ramal Chiva-Utiel i les seues instal·lacions auxiliars, que afecta, entre altres, el terme municipal d'Utiel, s'aprova el projecte d'execució i es declara, en concret, la seua utilitat pública. (CBREDE/2003/25/46)  
- Resolució de la Direcció General d'Energia de 7 de desembre de 2007, per la qual s'atorga a Gas Natural Transport SDG, SL, autorització administrativa per a la construcció de les instal·lacions corresponents al gasoducte de gas natural denominat: Antena a Utiel i les seues instal·lacions auxiliars, en el terme municipal d'Utiel, s'aprova el projecte d'execució i es declara, en concret, la seua utilitat pública. (CBREDE/2006/49/46)  
Vist que, per mitjà d'ofici de 13 de febrer de 2009, la Direcció General d'Energia va sol·licitar de l'empresa Repsol Butano, SA, informació sobre la delimitació concreta de les instal·lacions de la seua propietat existents en el terme municipal d'Utiel, així com la descripció dels plans d'expansió de la xarxa en la zona, i es va presentar el 10 de març de 2009, un escrit i una documentació annexa, amb les manifestacions que s'hi inclouen.  
Vist l'escrit presentat per Gas Natural Cegás, SA, de 25 de març de 2009, davant del Servici Territorial d'Energia de València en l'expedient iniciat, CBREDE/2004/14/46, per mitjà del qual es manifesta que a fi d'integrar i completar els projectes de desenvolupament de distribució de gas natural en el municipi d'Utiel presentats i així comprendre tot el nucli urbà i els distints desenvolupaments urbanístics del terme municipal, presenta l'addenda al projecte d'autorització administrativa de la xarxa de gas natural en el mencionat municipi, firmada pel tècnic competent i visada pel col·legi oficial corresponent el 17 de març de 2009.  
Vist que sol·licitat per part del Servici Territorial d'Energia un informe a l'Ajuntament d'Utiel, de conformitat amb l'article 80 del Reial Decret 1434/2002, de 27 de desembre, en el qual facen constar les condicions que considere oportunes referides a l'addenda presentada per Gas Natural Cegás, SA, figura en l'expedient la remissió d'informe en què es manifesta el següent:  
- Que la documentació presentada es referix a la separata d'afecció a la carretera CV-470, classificada com sòl urbà, multifamiliar compacte en el Pla General d'Ordenació Urbana d'Utiel, i es ressenya la documentació i les dades necessàries per a aportar la sol·licitud de la corresponent llicència municipal d'obres i l'autorització per part de l'Àrea de Carreteres de la Diputació de València per a l'execució dels treballs de referència.  
Traslladat el mencionat informe l'empresa sol·licitant, manifesta l'acceptació d'este.  
Vist que, de conformitat amb el que establixen els articles 80 i 98 del Reial Decret 1434/2002, se va remetre la separata de l'addenda, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que està en l'expedient, concretament als següents:  
- Diputació de València. Àrea de Carreteres, que remet l'informe del Servici de Conservació i Explotació, en el qual manifesta no haver-hi inconvenient per a la legalització del traçat de la canalització, després de l'obtenció prèvia dels corresponents permisos amb anterioritat a la seua execució.  
- Confederació Hidrogràfica del Xúquer, per a encreuament subterrani del llit públic (riu Magre) per conducció de gas natural en el terme municipal d'Utiel, i s'ha remés autorització amb les condicions que s'hi inclouen.  
- Iberdrola Distribución Elèctrica, SAU, que manifestat no haver-hi inconvenient amb l'execució de la instal·lació sol·licitada.  
- EGEVASA, que remet l'informe en què assenyalen els trams de la xarxa de col·lectors generals del sistema de sanejament d'Utiel que poden estar afectats per la instal·lació.  
Els mencionats informes van ser remesos a l'empresa sol·licitant, i es van acceptat les seues condicions.  
- Administrador d'Infraestructures Ferroviàries (ADIF), que comunica que, de conformitat amb la Llei del Sector Ferroviari, no es pot autoritzar un encreuament de canonada per davall d'un pas inferior al ferrocarril.  
El mencionat informe desfavorable va ser remés a la peticionària, i ha contestat Gas Natural Cegés, SA, per mitjà d'un escrit amb registre d'entrada de 13 d'octubre de 2009, per mitjà del qual manifesta que està analitzant-se amb el mencionat organisme la viabilitat de l'encreuament de l'estructura ferroviària, tant en el punt assenyalat, com la possibilitat de desplaçar el punt de l'encreuament i que a l'efecte de prosseguir la tramitació de l'expedient, s'assenyala que l'encreuament d'afecció de l'organisme ADIF i el carrer i la zona subministrats aigües avall de l'encreuament siguen retirades com a part de l'aprovació del projecte d'execució, les quals seran objecte de la presentació d'una altra addenda II posterior i, per tant, no inclosa en esta addenda-projecte.  
- Va ser remesa igualment la separata de l'addenda a l'empresa Repsol Butano, SA, per a donar la seua conformitat o l'oposició amb les obres del mencionat projecte, que afecta béns dependents d'esta, i va presentar la referida empresa escrit de 14.07.2009, per mitjà del qual manifesta, en síntesi, el següent: 1. Que reitera la seua posició ja exposada en contestació al requeriment efectuat per la Direcció General d'Energia i que és la distribuïdora que es troba en millor disposició de realitzar el subministrament de gas canalitzat a les noves zones d'expansió del municipi d'Utiel de manera ràpida i eficient, perquè posseïx unes instal·lacions en servici dins del nucli urbà consolidat, i ha realitzat important inversions econòmiques. 2. Que l'àmbit geogràfic de l'autorització sol·licitada per Gas Natural Cegás, SA, és ara tant per al nucli urbà, com per a les zones d'expansió i, no obstant això, les instal·lacions ja existents per a la distribució de GLP canalitzat són susceptibles de prestar un servici de distribució allí on ja existixen i a noves urbanitzacions o nuclis de població, sense necessitat que es dupliquen xarxes de canalització. 3. Que el projecte de Gas Natural Cegás comprén zones ja gasificades per Repsol Butano, SA, o que seran gasificades i s'observa la coincidència en alguns trams que discorren per alguns carrers el que fa redundant l'ocupació de nous recursos per a la nova xarxa que cal desenvolupar, i es penalitza la reducció de costos i l'augment de la competitivitat. 4. Que el gas propà constituïx una font d'energia neta, segura i econòmica. 5. Que com a condicions tècniques establix les que en el seu escrit s'inclouen, i s'assenyala que tota empresa distribuïdora que pretenga estendre les seues xarxes en zones ja gasificades, prèviament a l'inici de les obres haurà de sol·licitar a l'empresa que està subministrant gas en eixa àrea, les possibles afeccions que les mencionades obres pogueren exercir sobre les seues canalitzacions soterrades.   
Traslladat el referit informe l'empresa sol·licitant contesta manifestant el següent:  
1. Que com a desenvolupament del gasoducte de transport secundari Chiva-Utiel, s'ha tramitat l'expedient de la denominada Antena a Utiel, amb autorització d'explotació de 27 de juliol de 2009, per mitjà de la qual s'accedix des del gasoducte fins al polígon industrial del Tollo, on partirà la xarxa de distribució que dotarà de subministrament el nucli urbà d'Utiel i els futurs sectors residencials i industrials que puguen sorgir. 2. Que el fet que existisquen xarxes de gasos liquats derivats del petroli (GLP) dins del terme municipal d'Utiel no impedix que Cegás obtinga l'aprovació del projecte de xarxa de distribució que ha presentat, ja que de les consideracions exposades en l'informe de la Comissió Nacional d'Energia de 28 de febrer de 2008 sobre la compatibilitat de xarxes de distribució, es conclou per esta que: «les disposicions incloses en els articles 55, 73 i 74 i disposició addicional vint-i-tres de la Llei 34/1998, de 7 d'octubre, del Sector d'Hidrocarburs, referents a la distribució de gas natural i a l'aire propanat, no exclouen l'autorització administrativa d'instal·lacions alienes a l'esmentada activitat, com són les xarxes de distribució de GLP a granel per canalització». Conseqüentment, la Comissió Nacional d'Energia reconeix la compatibilitat de les xarxes de gas natural amb les de GLP, admet la seua coexistència, ressalta, a més, que el projecte presentat pretén dur a terme una planificació adequada de l'expansió de les xarxes de gas natural, té en compte les xarxes ja existents en el municipi i garantix que siguen compatibles amb les xarxes de GLP existents en la zona. 3. Conclou manifestant que el projecte ha de ser autoritzat, ja que l'antena de subministrament està executada a l'expectativa de l'obtenció de l'autorització administrativa per a distribució de gas natural en el terme municipal d'Utiel; el fet que existisquen xarxes de GLP en la zona que es pretén gasificar no exclou l'existència d'autoritzacions per a executar xarxes de gas natural, i, finalment, el projecte presentat ha tingut en compte l'existència d'eixes xarxes de GLP i la seua compatibilitat. 4. Quant a les condicions tècniques i de seguretat plantejades per Repsol Butano, SA, una vegada analitzades estes, entén que són acceptables, sense perjuí que Repsol Butano, SA, en compliment del que es disposa en l'apartat 8 de la ITC-ICG 01 del Reial Decret 919/2006, haurà d'informar en la forma i els termes establits i en el seu moment, de la localització exacta de les seues instal·lacions, així com de les normes i obligacions que cal respectar.   
Traslladat novament l'escrit presentat a l'empresa Repsol Butano, SA, contesta manifestant la seua reiteració en el contingut dels seus arguments, així com que en el cas que fóra concedida autorització administrativa i aprovació del projecte presentat per a les instal·lacions de gas natural en el municipi d'Utiel, Repsol Butano, SA, complirà estrictament allò que s'ha arreplegat en l'apartat 8 de la ITC-ICG 01 «Prevenció d'afeccions per tercers» de manera que les seues instal·lacions no estigueren afectades per les actuacions de Gas Natural Cegás.  
Vist que per l'empresa Repsol Butano, SA, s'ha presentat escrit de 15 d'abril de 2009 (CBREDE/2009/11/46) davant del Servici Territorial d'Energia de València, per mitjà del qual es fa entrega de la memòria per a l'ampliació de xarxa de subministrament de gas canalitzat de GLP, de conformitat amb l'apartat 2 de la ITC-ICG 01 del Reglament Tècnic de Distribució i Utilització de Combustibles Gasosos aprovat pel Reial Decret 919/2006, de 28 de juliol, que conté la previsió d'ampliació de la xarxa que cal realitzar l'any 2009 per a determinats municipis, entre estos el d'Utiel.   
Vist l'escrit presentat per Gas Natural Cegas, SA, de 13 d'octubre de 2009 davant del Servici Territorial d'Energia de València en l'expedient iniciat, CBREDE/2004/14/46, per mitjà del qual es detalla la delimitació geogràfica del projecte d'execució i addenda, amb descripció de l'àrea i vials, així com les fases d'execució d'este.  
Vist que Gas Natural Cegás, SA, té els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que és dictada la present resolució, consten justificadament acreditats a esta Direcció General d'Energia per part de Gas Natural Cegás, les dades referides als punts següents:  
- La zona geogràfica delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
- Punt de connexió de la infraestructura de gas, el seu emplaçament geogràfic, titular i característiques que ho definixen.  
Vist que la finalitat que es perseguix, d'acord amb la sol·licitud i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist el contingut de l'informe del Servici Territorial d'Energia de València, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés l'Informe de la Comissió Nacional d'Energia de 28 de febrer de 2008, sobre compatibilitat de xarxes de distribució, així com les consideracions i les conclusions que en s'hi inclouen respecte a les disposicions incloses en els articles 55, 73 i 74, i disposició addicional vint-i-tres de la referida Llei 34/1998.  
Atés el que disposa el capítol V «Distribució de combustibles gasosos per canalització», del títol IV «Ordenació del subministrament de combustibles gasosos per canalització» de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que existix entre la totalitat de les sol·licituds presentades per a la construcció de les xarxa de distribució de gas natural en el terme municipal d'Utiel, íntima connexió a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar la seua acumulació a altres amb què tinga identitat substancial o íntima connexió.  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, a la connexió a la xarxa en funcionament i existent dels gasoductes: Ramal Chiva-Utiel i Antena a Utiel, a l'abast i pla d'expansió, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Gas Natural Cegás, SA, autorització administrativa per a la construcció de la xarxa de distribució de gas natural en determinades zones urbanes en el terme municipal d'Utiel, província de València, que es concreta en els pronunciaments següents:  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i estarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació de la present resolució, una garantia per valor de 10.708,37 euros, import del dos per cent del pressupost de la instal·lació que figura en l'expedient de sol·licitud, a presentar en el Servici Territorial d'Energia de València, per a garantir el compliment de les seues obligacions, segons assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública  
La mencionada fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
2. Gas Natural Cegás, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en particular referida a l'àmbit geogràfic de la present autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. La present autorització s'entén sense perjuí i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural, es regiran per les disposicions vigents en cada moment.  
7. La present autorització s'atorga sense perjuí de tercers i es deixaran fora de perill els drets particulars.  
8. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. La present autorització entrarà en vigor l'endemà de la data la notificació.  
Segon  
Aprovar a Gas Natural Cegás, SA, els projectes d'execució i l'addenda, firmats pel tècnic competent i visats pel col·legi oficial corresponent, el 2 d'abril de 2004, el 31 de maig de 2005 i el 17 de març de 2009, per a la construcció de la xarxa de distribució de gas natural en la localitat d'Utiel, província de València i les característiques principals de la qual són:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:   
Eixida des de la vàlvula de l'estació de regulació i mesurament del gasoducte: Antena a Utiel, que disposa d'autorització administrativa de 7 de desembre de 2007, d'esta Direcció General d'Energia i autorització d'explotació de 27 de juliol de 2009 del Servici Territorial d'Energia de València.  
- Estació de Regulació i Mesurament (ERM)  
Està situada en recinte tancat, en el polígon industrial del Tollo i junt amb l'ERM abans referida del gasoducte: Antena a Utiel. Amb rang de pressió MOP-10/MOP-0,4(1) i cabal de consum de 2.500 m³(n)/h.  
- Xarxa de distribució. Traçat:  
Des de l'ERM anteriorment descrita, una part la xarxa general, amb les canonades de material polietilé-100, qualitat SDR 17,6 i 200 mm de diàmetre, en rasa compartida i pressions respectives MOP-0,4 i MOP-10(1), que creua el riu Magre i pels carrers del nucli urbà Héroes del Tollo, Nicolás Ruiz, Dos de Mayo, i av. Marín Lázaro, on finalitza la canonada amb la pressió de MOP-10(1).  
Les longituds previstes són de 3.050 m (pressió MOP-10) i 2.600 m (pressió MOP-0,4) amb diàmetre 200 mm.  
Els diferents ramals de les xarxes secundàries partiran de la xarxa general descrita, amb una pressió MOP-0,4(1), amb les mateixes característiques de qualitat de les canonades. La distribució es realitza amb diàmetres de 160 mm, 110 mm i 90 mm, i són les longituds de 1.215 m, 3.235 m i 1.350 m, respectivament, per a l'alimentació de la resta del nucli urbà i sectors residencials pròxims.   
Les canonades discorren, en condicions normals, a una profunditat mínima des de la generatriu superior de 0,60 m en les voreres i a 0,80 m en un altre tipus de terreny.   
Particularment, es tindran en compte les condicions establides per la Confederació Hidrogràfica del Xúquer, que determinen que el l'encreuament de les conduccions paral·leles previstes davall el riu Magre, en el punt del mencionat llit amb el carrer Héroes del Tollo s'instal·larà per mitjà de perforació dirigida en polietilé 100 de 200 mm de diàmetre, en baina de protecció de 315 mm de diàmetre, i que van ser acceptades per l'empresa autoritzada.  
- Descripció de les zones geogràfiques sol·licitades i pla d'expansió:  
Fase I. (1ª anualitat des de l'autorització administrativa).  
Està delimitat per la poligonal definida pels carrers següents:  
San Isidro, Unión Musical Utielana, Masa Coral Utielana, Agricutor Utielano, el estrecho, el Milagro, Cruz Roja, Héroes del Tollo, Madrid, José Echegaray, Severo Ochoa, Juan Ramón Jiménez, Jacinto Benavente, Benito Pérez Galdós, Nicolás Ruiz (parcial entre núm. 2-22), av. Río Magro, pg. Alameda (parcial entre núm. 2-18 i núm. 1ª-15), av. Ramón y Cajal, Padre Jesús Gómez, García Berlanga (parcial entre núm. 1-39), Teruel (parcial entre núm. 1-29), Rafael Duyos, la Torre, Instituto, Aragón (parcial entre núm. 1-79 i núm. 2-44), Villagordo del Cabriel (parcial entre núm. 2-38), las Cuevas, las Casas, los Corrales, Rafael Ponce, pl. Generoso Planells, Canónigo Múñoz (parcial entre núm. 2-26), García Berlanga, pl. Fausto Pérez, Eduardo Dato (parcial entre núm. 2-26), las Cruces (parcial entre núm. 1-53 i núm. 12-62), Delicias, Doctor Siguenza, Del Canal, Sinarcas, Castilla, Parchel, Cuenca, Francisco Viñez, Paz, Peñuela, Aragón, Dos de Mayo, Bilbao, Colón, Barcelona, Villagordo del Cabriel, Marín Lázaro, Nuestra Señora, Padilla, Comuneros de Castilla, Actor Rambla, Maldonado, Bailén Bravo, Sevilla, pl. Estación, De la Vid, Doncellas, Felipe Martínez, Felipe Hernández, Zaragoza, las Cruces, Cervantes, Despedida, Lope de Vega, San Sebastián, Isabel la Católica, San Fernando, Barcelona (parcial entre núm. 2-88 i núm. 33-113), Estación (parcial entre núm. 1-17 i núm. 12-14), Doctor Gómez Ferrer, Doctor Alejandro García (parcial entre núm. 2-38 i núm. 27-43), i Abarca; així com els següents carrers del sector industrial del Tollo (denominació En Proyecto), i els carrers Nuevo Tollo H, Nuevo Tollo G, Nuevo Tollo D, Nuevo Tollo B, Nuevo Tollo A, Nuevo Tollo E i Nuevo Tollo F.  
S'executaran les infraestructures de distribució per a passar entre zones de subministrament en els vials anteriors, i en la av. Marín Lázaro i pl. Mesilla Virgen, per a enllaçar amb el sector S-6 i el carrer del Canal per a enllaçar amb el sector P-1, que serà objecte de la fase II.  
Fase II. (2ª anualitat des de l'autorització administrativa).  
Està delimitat per la poligonal definida pels carrers següents:  
Ferrocarril, Pedro I, Cervantes, San Cristóbal, Síndico, Ballesteros, Lepanto, San Gabriel, Travesía de la Merced, Pintor Sorolla, De la Merced (parcial entre núm. 1-29 i núm. 16-30), la Nogueras, Pintor Ribera, Doctor Fleming, Requena, av. de Madrid, de las Aldeas, Río Luar, Río Cabanas, Río Viñuelas, Quevedo (parcial entre núm. 1-41 i núm. 12-30), San Ildefonso (parcial entre núm. 12-80 i núm. 55-105), Aseo, Arcos, Alamos, Oriente (parcial entre núm. 2-34 i núm. 19-41), Puerta Nueva, Plaza Castillo i Tetuán; així com els carrers Caudete de las Fuentes, Fuenterrobles, Celadilla, Castilla, San Antonio i Tuejar; i els vials inclosos en los sectors S-1, S-2, P-1, P-2 y S-6 de Utiel.  
Fase III. (3ª anualitat des de l'autorització administrativa).  
Està delimitat per la poligonal definida pels carrers següents:  
Sectores P-4, P-3 (carrers la Vesana, Charco Tizón, el Requejo, Mercado, Camino Batanejo, Julián López Tarín i Palomar) unita d'execució UA-1, així com el sector industrial del Nuevo Tollo que comprén els carrers: Nuevo Tollo D, Nuevo Tollo C i Nuevo Tollo A.  
El àmbit geogràfic de les fases abans descrites, està definit amb major detall en el pla de l'addenda: núm. 8038-ZV 2.1. Rev 00.  
- Estan exclosos com a part de la present aprovació, de conformitat amb la sol·licitud de Gas Natural Cegás, SA, arreplegada en l'escrit de 13 d'octubre de 2009, l'encreuament d'afecció amb l'organisme Administrador d'Infraestructures Ferroviàries (ADIF), així com el carrer i la zona subministrats aigües avall del referit encreuament que serà objecte, si és el cas, de l'aprovació d'una addenda posterior.  
- Pressupost total conjunt: 535.418,64 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte i l'addenda presentats, en els terminis establits en les fases anteriorment descrites, amb les variacions que, si és el cas, se sol·liciten i s'autoritzen i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol. De la mateixa manera, les instal·lacions s'hauran d'ajustar a les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
2. El titular de l'esmentada instal·lació donarà compte de l'acabament de les obres al Servici Territorial d'Energia de València, a l'efecte de reconeixement, amb presentació de l'oportú certificat de direcció, subscrit per tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les Instruccions Tècniques Complementàries d'acord amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, si es considera convenient.  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, de conformitat amb les disposicions legals vigents.  
5. La present resolució s'atorga sense perjuí de les concessions i les autoritzacions que siguen necessàries, d'acord amb altres disposicions que siguen aplicables i especialment les relatives a l'ordenació de territori i al medi ambient  
La present resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 3 de desembre de 2009.- El director general d'Energia: Antonio Cejalvo Lapeña.